ഹണിട്രാപ്പ് പ്രതിയുടേതെന്ന പേരില് പോലീസ് നല്കിയത് നിരപരാധിയുടെ ചിത്രമെന്ന് ആരോപണം: അന്വേഷണം വഴിതെറ്റിക്കാനെന്ന് സംശയം കോട്ടയം: ബിസിനസുകാരനെ ഹണിട്രാപ്പില് കുരുക്കി പണം തട്ടിയ കേസില് പ്രതികളുടേതെന്ന പേരില് പോലീസ് കൈമാറിയ ചിത്രങ്ങളില് പിഴവ് സംഭവിച്ചതായി ആരോപണം. നിരപരാധിയായ തിരുവനന്തപുരം സ്വദേശി സുബിന്റെ ചിത്രമാണ് കേസിലെ പ്രതിയുടേതെന്ന പേരില് പോലീസ് പുറത്തുവിട്ടത്. ചിത്രം ദുരുപയോഗം ചെയ്തവര്ക്കെതിരെ നിയമനടപടി സ്വീകരിക്കുമെന്ന് സുബിന് വ്യക്തമാക്കി. പ്രതിയുടെ തെറ്റായ ഫോട്ടോ കൈമാറിയത് അന്വേഷണം വഴിതെറ്റിക്കാനാണെന്നാണ് ആരോപണം. ബിസിനസുകാരനെ ഹണിട്രാപ്പില് കുരുക്കി പണം തട്ടിയെന്ന കേസില് കാസര്കോട് അമ്ബലത്തറ സ്വദേശിനി രഞ്ജിനി, കാത്തിരപ്പള്ളി കൂവപള്ളി സ്വദേശി സുബിന് കൃഷ്ണന് ഞാറക്കല് സ്വദേശി ജോസ്ലിന് എന്നിവരാണ് പ്രതികളെന്ന് പോലീസ് കണ്ടെത്തിയിരുന്നു. ഫോണ് വഴി വൈക്കം സ്വദേശിയായ ബിസിനസുകാരനുമായി അടുപ്പത്തിലായ രഞ്ജിനി പ്രണയം നടിച്ച് യുവാവിനെ കുടുക്കുകയായിരുന്നു. കഴിഞ്ഞ ഞായറാഴ്ച ബിസിനസുകാരനെ രഞ്ജിനി ചേര്ത്തലയിലെ ലോഡ്ജിലേക്കു കൂട്ടി കൊണ്ടുപോകുകയായിരുന്നു. സുബിനും കൃഷ്ണനും പിന്നാലെയെത്തി. ഇവര് താമസിച്ച മുറിയിലെത്തുകയും രഞ്ജിനിക്കൊപ്പമുള്ള യുവാവിന്റെ ചിത്രങ്ങള് പകര്ത്തുകയും ചെയ്തു. കാമുകിയുമായി നാടുവിടാന് ശ്രമം: പെണ്കുട്ടി വീട്ടിലില്ലെന്ന വിവരം രക്ഷിതാക്കള് അറിഞ്ഞത് പൊലീസ് വിളിച്ചപ്പോള് 20 ലക്ഷം രൂപ നല്കിയില്ലെങ്കില് ചിത്രങ്ങള് പുറത്തു വിടുമെന്ന ഭീഷണിയെ തുടര്ന്ന് വൈക്കത്തെ വീട്ടിലെത്തി ബിസിനസുകാരന് 1.35 ലക്ഷം രൂപ ഇവര്ക്കു കൈമാറി. ബാക്കി പണം കൈപ്പറ്റാന് സംഘം വൈക്കത്തെ വീട്ടിലെത്തിയപ്പോള് ജോസ്ലിന് പിടിയിലാകുകയായിരുന്നു. ഈ വിവരത്തോടൊപ്പമാണ് മറ്റു രണ്ടു പ്രതികളുടെ ചിത്രങ്ങളും വൈക്കം പോലീസ് പുറത്തുവിട്ടത്. പ്രതിയായ കാഞ്ഞിരപ്പള്ളി കൂവപ്പള്ളി സ്വദേശി സുബിന് കൃഷ്ണന്കുട്ടിയുടെ ചിത്രത്തിന് പകരംതിരുവനന്തപുരം പാറോട്ടുകോണം സ്വദേശി സുബിന് ടിഎല്ലിന്റെ ചിത്രമാണ് പോലീസ് നല്കിയത്. സംഭവം ശ്രദ്ധയില്പ്പെട്ട സുബിന് വൈക്കം ഡിവൈഎസ്പി എ.ജെ. തോമസിനെ ബന്ധപ്പെട്ടു ഇതിനെ തുടര്ന്ന് പിഴവ് സംഭവിച്ച വിവരം പോലീസിന് ബോധ്യമാക്കുകയായിരുന്നു. പ്രതികളിലൊരാളായ സുബിന് ഓടിച്ചിരുന്ന വാഹനത്തിന്റെ ഉടമയാണ് ഈ ചിത്രം കൈമാറിയതെന്നും കാറുടമയെ ചോദ്യം ചെയ്യുമെന്നും ഡിവൈഎസ്പി വിശദീകരിച്ചു. Tags latest news Kerala Police Honey Trap Subin shortlink